【馬場第一攝】成功非僥倖 輝哥落足心機調較
2024年05月24日 13:00
東網電視
更多新聞短片
「非惟僥倖」助手跳3段，狀態到位。
姚本輝馬房列陣第3場三班2000米的「非惟僥倖」，話晒當時馬主買番嚟嘅目標係跑打吡，自視甚高，可惜進度不似預期，而且表現也一般，在柏廐跑了7仗後轉倉到輝哥手上，剛戰掛姚廐牌頭初試蹄聲即入位置，似乎隻馬同輝哥幾夾，今勻再增程出擊續用艾兆禮(Andrea)主轡，戰意昭然若揭。
今晨「非惟僥倖」最後試跑出大圈快跳3段，身輕步爽狀態到位，練者在烽火台舉鏡督操睇足全程，繼而再走返機坪接馬，動態矚目，但好戲仍在後頭，原來艾兆禮一早企在欄邊，待輝哥檢視完此駒後即時上前開會商討搏殺大計，鏡頭吸引，呢鋪唔好走雞!
同場加映仲有件出爭第8場四班1600米的「烈火駿馬」，亦是Andrea策騎，朝早7時30分由助手騎往內圈踱步，火旺神生態況對辦，此駒際遇實在不堪，近6仗全部排10檔以外，周日卒之抽4檔出閘，必定把握機會盡砌。
早餐料:
第2場:2「友誼喜悅」
第3場:9「非惟僥倖」
第8場:14「烈火駿馬」
阿藍